
Par Ādažu novada pilsētu ģerboņu un karogu izstrādes darba grupas izveidi

Latvijas Republikas Saeima 2020. gada 10. jūnijā pieņēma Administratīvo teritoriju un apdzīvoto vietu likumu, kurā tika noteikts, ka no 2022. gada 1. jūlija Ādažu novada Ādažu pagasta Ādažu ciemam piešķirams pilsētas statuss. Savukārt 2026. gada 22. augustā stājās spēkā Saeimas tā paša gada 23. jūlijā pieņemtie grozījumi Administratīvo teritoriju un apdzīvoto vietu likumā, ar kuriem pilsētas tiesības piešķīra Ādažu novada Carnikavas pagasta Carnikavas ciemam. Līdz šim brīdim abas pilsētas ir vienīgās Latvijā bez savas simbolikas.

Pašvaldību likuma 10. panta pirmās daļas 7. punkts paredz, ka tikai pašvaldības domes kompetencē ir noteikt pašvaldības (novada) un tās teritoriālā iedalījuma vienību (pilsētu, pagastu) ģerboņus, likumā noteiktajā kārtībā saskaņojot to ar Valsts heraldikas komisiju. 
Ģerbonis saskaņā ar Ģerboņu likumu ir saskaņā ar heraldikas nosacījumiem izstrādāts atsevišķs apzīmējums vai apzīmējumu kopums, kas ietverts noteiktā formā un reprezentē valsti, pašvaldību vai citu atvasinātu publisku personu, tiešās vai pastarpinātās valsts pārvaldes iestādi (turpmāk — publiska persona) vai privāto tiesību juridisko vai fizisko personu. Papildus simbolikas veids ir arī karogi, kuru dizaina labo praksi nosaka veksiloloģijas principi, savukārt to lietojumu neregulē attiecīga valsts institūcija un to apstiprināšanu var veikt attiecīgā pašvaldība.
Ņemo vērā iepriekš minēto, kā arī to, ka Latvijā jau kopš valsts dibināšanas brīža vēsturiska tradīcija ir piešķirt pilsētas tiesības ieguvušajām apdzīvotajām vietā ģerboņus, kā arī daudzām no pilsētām kā papildus savas īpašās identitātes, tradīciju un lokālpatriotisma simbols tiek pieņemts arī karogs, kā arī Ādažu novada pašvaldības Ādažu kultūras centra struktūrvienībai “Carnikavas Novadpētniecības centrs” DVS Namejs sistēmā uzdoto uzdevumu Nr. 2026-UZD-ĀNP-1095121, Ādažu novada pašvaldības dome

NOLEMJ:
1. Izveidot Ādažu novada pilsētu ģerboņu un karogu izstrādes darba grupu šādā sastāvā:
· Ivars DIMDIŅŠ, Carnikavas Novadpētniecības centra projektu vadītājs novadpētniecības jomā, darba grupas vadītājs;
· Olga RINKUS, Carnikavas Novadpētniecības centra vadītāja;
· Zintis VARTS, Ādažu novada domes deputāts, Izglītības, kultūras, sporta un sociālā komitejas priekšsēdētājs;
· Jānis VAIVADS, Ādažu novada domes deputāts, Pašvaldības domes priekšsēdētāja vietnieks pašvaldības funkciju jautājumos
· Dārta RUPJĀ, Ādažu novada pašvaldības Sabiedrisko attiecību nodaļas grafiskā dizainere;
· Ādažu pilsētas iedzīvotāju padomes pārstāvis/-e;
· Rita SNIEDZE, Carnikavas pagasta iedzīvotāju padomes locekle, Carnikavas pilsētas pārstāve padomē;
· Ādažu pagasta iedzīvotāju padomes pārstāvis/-e;
· Ramona UMBLIJA, mākslas zinātniece, Valsts heraldikas komisijas priekšsēdētāja vietniece administratīvajos jautājumos;
· Edgars SIMS, heraldiķis, novadnieks;
· Elita PĒTERSONE, Ādažu pagasta novadpētniece, vēsturniece.

2. Pašvaldības izpilddirektora p.i. kontrolēt lēmuma izpildi. 

Ādažu novada pilsētu ģerboņu un karogu izstrādes darba grupas nolikums
I. Vispārīgie jautājumi
1. Nolikums nosaka Ādažu novada pašvaldības domes izveidotās Ādažu novada pilsētu ģerboņu un karogu izstrādes darba grupas (turpmāk – DG) uzdevumu, darbības pamatprincipus un darba organizāciju.
2. DG ir neatkarīga institūcija, tās lēmumiem ir rekomendējošs raksturs.
3. DG padota domei un darbojas, ievērojot spēkā esošos normatīvos aktus, pašvaldības saistošos noteikumus un šo nolikumu.
4. DG darbojas atklātības, labas gribas un uzticības gaisotnē.
5. Katrs DG loceklis atbild par godprātīgu DG uzdevumu izpildi un ievēro tiesību aktos noteiktos informācijas atklātības noteikumus.
II. Darba grupas uzdevums
6. DG uzdevums ir sagatavot un līdz 2026. gada 31. decembrim iesniegt domei priekšlikumus par:
6.1. Ādažu novada Ādažu un Carnikavas pilsētu ģerboņu attēliem un aprakstiem;
6.2. Ādažu novada Ādažu un Carnikavas pilsētu karogu izveides vajadzību, to attēliem, aprakstiem;
6.3. kopējā novada administratīvo (otrā līmeņa) vienību simbolikas ansambļa (ģerboņu, karogu, citu simbolu) sekojošu pārskatīšanu, sadarbojoties ar Valsts heraldikas komisiju, kā šo simbolu popularizāciju.
III. Darba grupas vadītāja tiesības un pienākumi
7. DG vadītājam ir šādas tiesības un pienākumi:
7.1. vadīt DG darbu;
7.2. sasaukt DG sēdes, noteikt to vietu, laiku un darba kārtību, nodrošināt izskatāmo materiālu savlaicīgu izsniegšanu DG locekļiem, vadīt sēdes un dot norādījumus DG locekļiem;
7.3. pieaicināt kompetentas personas dalībai DG sēdēs, ja tas atbilst DG mērķim;
7.4. organizēt DG iesniegto priekšlikumu izskatīšanu;
7.5. parakstīt DG sagatavotos dokumentus;
7.6. nodrošināt DG darba dokumentu iekārtošanu atsevišķā lietā un nodošanu Kancelejai.
IV. Darba grupas darba organizācija
8. DG pieņem lēmumus sēdē klātesošajiem DG locekļiem vienojoties vai ar balsu vairākumu.
9. DG darbā var pieaicināt speciālistus, kuriem lēmumu pieņemšanā nav balsstiesību.
10. Par DG sēdes sasaukšanu jāpaziņo vismaz divas dienas pirms sēdes.
11. Ja DG loceklis attaisnojošu iemeslu dēļ nevar ierasties uz sēdi, tas savlaicīgi informē par to DG vadītāju.

